 Mo tún pè é lẹẹkẹta pẹlú mo wí pé, Àkàrà-oògùn, òun náà sí ẹrín, ó fi ọwọ sọ àyá, ó wí tìgbéragatìgbéraga, ó ní, Àkàrà-oògùn ni orúkọ mi, orúkọ ńlá ni mo ń jẹ, oríkì ti ó rọ mí lọrùn ni mo gbà, ìrìn ẹsẹ tí ó yẹ mi ni mo ń rìn kiri, èmi ni ọrẹ rẹ àtijọ, bẹẹ ni agbára mi kò dínkù, egungun ń bẹ lára okùnrin; ki ọwọ bọ àpò rẹ, bóyá ohun ìkọwé le wà níbẹ, gọngọ á sọ lónìí; mo ní iṣẹ láti rán ọ si àwọn ọmọ aráyé, nítorí ọrọ pàtàkì ń bẹ ní agbárí, bẹẹ ni ìmọràn tí ó níláárí ń bẹ ní àtàrí mi, nítorí náà mo fi orúkọ àwọnn ènìyàn dúdú bẹ ọ, jọwọ dọbálẹ lórí àpáta, kí á fi àpáta ṣe tábìlì wa, kí èmi dúró gẹgẹ bí alága, kí ìwọ dúró gẹgẹ bí akọwé, kí ewéko igbó sì dúró gẹgẹ bí ọmọ ẹgbẹ fún wa. 